2020. gada 6. oktobrī Noteikumi Nr. 615

Rīgā (prot. Nr. 59 20. §)

**Grozījumi Ministru kabineta 2012. gada 28. augusta noteikumos Nr. 599 "Sabiedriskā transporta pakalpojumu sniegšanas un izmantošanas kārtība"**

Izdoti saskaņā ar

Sabiedriskā transporta pakalpojumu likuma

13. panta piekto un devīto daļu

Izdarīt Ministru kabineta 2012. gada 28. augusta noteikumos Nr. 599 "Sabiedriskā transporta pakalpojumu sniegšanas un izmantošanas kārtība" (Latvijas Vēstnesis, 2012, 147. nr.; 2013, 179., 198. nr.; 2015, 124. nr.; 2016, 44., 131. nr.; 2017, 128. nr.; 2019, 206. nr.) šādus grozījumus:

1. Izteikt 4. punkta ievaddaļas pirmo teikumu šādā redakcijā:

"Pasažierim ir pienākums ievērot tīrību un kārtību sabiedriskā transportlīdzekļa salonā, kā arī normatīvajos aktos par epidemioloģiskajiem ierobežojumiem noteiktās prasības."

1. Izteikt 126. punktu šādā redakcijā:

"126. Kontrolierim un konduktoram ir tiesības izsēdināt no sabiedriskā transportlīdzekļa pasažieri, kurš izmanto sabiedriskā transporta pakalpojumus bez samaksas vai braukšanai derīgas biļetes un atsakās maksāt līgumsodu vai neievēro normatīvajos aktos par epidemioloģiskajiem ierobežojumiem noteiktās prasības, uzaicinot viņu labprātīgi izkāpt no sabiedriskā transportlīdzekļa nākamajā pieturvietā vai kontroles vietā (pilsētas nozīmes maršrutā)."

1. Papildināt noteikumus ar 126.1 punktu šādā redakcijā:

"126.1 Sabiedriskā transportlīdzekļa vadītājam ir tiesības neuzņemt sabiedriskajā transportlīdzeklī un izsēdināt no tā pasažieri, kurš izmanto sabiedriskā transporta pakalpojumus bez samaksas vai braukšanai derīgas biļetes vai neievēro normatīvajos aktos par epidemioloģiskajiem ierobežojumiem noteiktās prasības, uzaicinot viņu labprātīgi izkāpt no sabiedriskā transportlīdzekļa nākamajā pieturvietā vai kontroles vietā (pilsētas nozīmes maršrutā)."

4. Aizstāt 127. punktā skaitli un vārdu "[126. punktā](https://likumi.lv/ta/id/251480#p126)" ar skaitļiem un vārdiem "126. un 126.1 punktā".

5. Aizstāt 128. punktā skaitli un vārdu "[126. punk](https://likumi.lv/ta/id/251480#p126)tu" ar skaitļiem un vārdiem "126. un 126.1 punktu".

Ministru prezidents A. K. Kariņš

Satiksmes ministrs T. Linkaits